CELEX: 62009CN0025
Language: lv
Date: 2009-01-19 00:00:00
Title: Lieta C-25/09: Lūgums sniegt prejudiciālu nolēmumu — Izteikts ar Fővarosi Bíróság (Ungārija) 2009. gada 19. janvāra rīkojumu — Sió-Eckes Kft / Mezõgazdasági és Vidékfejlesztési Hivatal Központi Szerv

4.4.2009   
            
            
               LV
            
            
               Eiropas Savienības Oficiālais Vēstnesis
            
            
               C 82/13
            
         Lūgums sniegt prejudiciālu nolēmumu — Izteikts ar Fővarosi Bíróság (Ungārija) 2009. gada 19. janvāra rīkojumu — Sió-Eckes Kft/Mezõgazdasági és Vidékfejlesztési Hivatal Központi Szerv
   
   (Lieta C-25/09)
   (2009/C 82/25)
   Tiesvedības valoda — ungāru
   Iesniedzējtiesa
   
      Fővarosi Bíróság (Ungārija)
   Lietas dalībnieki pamata procesā
   
      Prasītāja: Sió-Eckes Kft.
   
   
      Atbildētāja: Mezőgazdasági és Vidékfejlesztési Hivatal Központi Szerve
   
   Prejudiciālie jautājumi
   
               1)
            
            
               Vai Padomes Regulas (EK) Nr. 2201/96 (1) 2. panta 1. punkts ir jāinterpretē tādējādi, ka atbilstoši I pielikumam ražošanas atbalsta sistēma ir paredzēta ne tikai persikiem sīrupā un/vai dabiskā augļu sulā, uz kuriem attiecas KN kods ex 2008 70 61, bet arī produktiem, kas apzīmēti ar citiem pielikumā minētajiem KN kodiem (ex 2008 70 69 u.c.)?
            
         
               2)
            
            
               Vai pārstrādātājs, kas ražo produktus, uz kuriem attiecas KN kods ex 2008 70 92, atbilst minētajā regulā paredzētajiem nosacījumiem?
            
         
               3)
            
            
               Vai Komisijas Regulas (EK) Nr. 1535/2003 (2) 2. panta 1. punkts ir jāinterpretē tādējādi, ka produkti, uz kuriem attiecas KN kodi ex 2008 70 61, ex 2008 70 69, ex 2008 70 71ex 2008 70 71ex 2008 70 71, ex 2008 70 79, ex 2008 70 92, ex 2008 70 94 un ex 2008 70 99, ir arī galaprodukti Regulas izpratnē?
            
         
               4)
            
            
               Ja no atbildēm uz iepriekš minētajiem jautājumiem izriet, ka tikai persiki Komisijas Regulas (EEK) Nr. 2320/89 (3) 3. panta izpratnē ir galaprodukts, kāpēc iepriekš minētajos noteikumos ir minēti KN kodi, kas attiecas uz citiem produktiem?
            
         
               5)
            
            
               Vai atbilstoši iepriekš minētajām regulām par galaproduktu ir uzskatāms ikviens produkts, ko var tirgot neatkarīgā veidā un kas iegūts katrā persiku pārstrādes posmā (piemēram, mīkstums)?
            
         
      (1)  Padomes 1996. gada 28. oktobra Regula (EK) Nr. 2201/96 par augļu un dārzeņu pārstrādes produktu tirgus kopīgo organizāciju (OV L 297, 29. lpp.).
   
      (2)  Komisijas 2003. gada 29. augusta Regula (EK) Nr. 1535/2003, ar ko paredz sīki izstrādātus noteikumus par to, kā piemērot Padomes Regulu (EK) Nr. 2201/96 attiecībā uz atbalsta programmu augļu un dārzeņu pārstrādes produktiem (OV L 218, 14. lpp.).
   
      (3)  Komisijas 1989. gada 28. jūlija Regula (EEK) Nr. 2320/89 par obligātajām kvalitātes prasībām persikiem sīrupā un persikiem dabiskā augļu sulā, lai piemērotu ražošanas atbalsta sistēmu (OV L 220, 54. lpp.).